‘ચાલ મેમસા’બ, આ ટોપલા ઉતારવા લાગ…!!’ બન્નેએ ટોપલા ઉતાર્યા. અમર માનસીને જનરલ વૉર્ડ તરફ દોરી ગયો. ત્યાં સારવાર લેતા દરેક દર્દીને એણે એક સફરજન કે એક સંતરું આપવાની શરૂઆત કરી…! વળી કેટલાંક દર્દીને તો એ નામથી પણ ઓળખતો હતો…!! એમની ખબર પૂછતો અમર કોઈ ફરિસ્તા સમ ભાસતો હતો… તો કોઈકને સાથે લાવેલ ચપ્પુ વડે સફરજન સમારી ટુકડા કરી પ્રેમથી ખવડાવતો કે કોઈને કપાળે પ્રેમથી હાથ પસવારી હાલ પૂછતો અમર કોઈ દેવદૂત જેવો લાગતો હતો. સ્ત્રી વૉર્ડમાં એણે માનસી પાસે ફળ વહેંચાવ્યા…એ વહેંચતા માનસીને જે અનુભૂતિ થઈ એ સાવ અકલ્પનીય હતી…! અવિસ્મરણીય હતી…